open-index/open-wikipedia-markdown huggingface dataset:
Η μητέρα του σκύλου

***Η μητέρα του σκύλου*** είναι βραβευμένο και πολυμεταφρασμένο μυθιστόρημα του Παύλου Μάτεσι. Πρώτη φορά εκδόθηκε το 1990 από τις Εκδόσεις Καστανιώτη και από τότε έχει επανεκδοθεί δεκάδες φορές. Μεταφράστηκε αρχικά στα γαλλικά το 1993 από τον Ζακ Μπουσάρ και κατόπιν σε άλλες γλώσσες. Βραβεύτηκε με το Βραβείο της κοινότητας Ελληνοφώνων της Νότιας Ιταλίας το 1998, με το Μεγάλο Βραβείο των Κριτικών το 2000, και το Βραβείο Acerbi (Premio letterario Giuseppe Acerbi) στην Ιταλία το 2002.

Το βιβλίο είναι, κατά το μεγαλύτερο μέρος του, ένας μονόλογος από την Ραραού, μια συνταξιούχο ηθοποιό. Η Ραραού (το πραγματικό της όνομα, όπως λέει η ίδια, ήταν Ρουμπίνη Μέσκαρη) μιλά κυρίως για τα παιδικά και εφηβικά της χρόνια, λίγο πριν τον Δεύτερο Παγκόσμιο Πόλεμο και κατά την Κατοχή σε ένα επαρχιακό χωριό. Μετά την απελευθέρωση πήγε με τη μητέρα της, που είχε νωρίτερα διαπομπευτεί ως ερωμένη Ιταλού αξιωματικού, στην Αθήνα και στη Θεσσαλονίκη, όπου έζησαν μαζί μέσα σε δύσκολες συνθήκες. Διάσπαρτες είναι οι αναφορές της αφηγήτριας στην επαγγελματική της ζωή.

*Η μητέρα του σκύλου* έχει παιχτεί στο θέατρο ως δραματοποιημένο μυθιστόρημα,  το 2011 στο Εθνικό Θέατρο και στο Σύγχρονο Θέατρο το 2014, ενώ το 2008 παίχτηκε με επιτυχία στην Τσεχία θεατρικός μονόλογος βασισμένος στη *Μητέρα του σκύλου* που έγραψε ο Πάβελ Κόχοουτ (Pavel Kohout).

## Αναφορές


Κατηγορία:Ελληνικά μυθιστορήματα
Κατηγορία:Μυθιστορήματα του 1990
Επαρχία Γαλατίας Α΄

μικρογραφία|Η Γαλατία Α΄ ως επαρχία της Ρωμαϊκής Αυτοκρατορίας το 400 μ.Χ.

Η **Επαρχία Γαλατίας Α΄ ή Γαλατίας Πρώτης** (*[[λατινικά]] : Galatia Prima*) ήταν διοικητική διαίρεση της Ρωμαϊκής αυτοκρατορίας και αργότερα της πρώιμης Ανατολικής Ρωμαϊκής αυτοκρατορίας στη Μικρά Ασία. 

Η Επαρχία δημιουργήθηκε στα τέλη του 4ου αιώνα από τον αυτοκράτορα Αρκάδιο όταν διέσπασε την Επαρχία Γαλατίας σε Γαλατία πρώτη και Γαλατία Σαλουταρία. Διοικητικά ανήκε στη Διοίκηση Ποντικής με πρωτεύουσα την Άγκυρα. Τον 7ο αιώνα με τη δημιουργία των Θεμάτων τα εδάφη της περιήλθαν στο Θέμα Ανατολικών.

Σημαντικότερες πόλεις της Επαρχίας αναφέρονται από τον Ιεροκλή η Άγκυρα, η Ταβία, η Άσπονα, η Κίννα, η Ρεγαναγαλία, η Ρεγέμνηζος και η Ηλιούπολις. Ο διοικητής της είχε τον τίτλο του κονσουλάριου.

Γνωστός διοικητής της επαρχίας αναφέρεται ο Ευφράντας με τον τίτλο του άρχοντα.

## Παραπομπές


Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Επαρχια
Κατσαϊταίικα Αχαΐας

Με το όνομα **Κατσαϊταίικα** (ή Κατσαϊτέικα) υπάρχουν δύο οικισμοί στην Αχαΐα:

* τα Κατσαϊταίικα Λεοντίου Αχαΐας, γνωστά και ως Άνω Κατσαϊταίικα
* τα Κατσαϊταίικα Χαϊκαλίου Αχαΐας, γνωστά και ως Κάτω Κατσαϊταίικα

Κατηγορία:Αποσαφηνίσεις ελληνικών τοπωνυμίων
Ρουρ (ποταμός)

Με όνομα που στα ελληνικά αποδίδεται **Ρουρ** είναι γνωστά τα ποτάμια της Κεντρικής Ευρώπης:

*Ρόερ (Rur ή στα γαλλικά Roer), σημαντικός ποταμός ο οποίος διαρρέει τμήματα του Βελγίου, της Ολλανδίας και της Γερμανίας. Είναι δεξιός παραπόταμος του ποταμού Μεύση, 80% του οποίου είναι στη Γερμανία
*Ρουρ (Ruhr), δεξιός παραπόταμος του Ρήνου
*με προφορά κοντινότερη σε Ρερ, αλλά γραφή Röhr, δυτικός παραπόταμος του Ruhr
Βουρμ

Ο ποταμός **Βουρμ** (, ) είναι ποταμός που διαρρέει τη Βόρεια Ρηνανία-Βεστφαλία της δυτικής Γερμανίας. Έχει μήκος 53 χιλιόμετρα και η λεκάνη απορροής του ανέρχεται σε 354 τετραγωνικά χιλιόμετρα.

## Γεωγραφία

Ο Βουρμ είναι αριστερός παραπόταμος του ποταμού Ρόερ. Ο Ρόερ με τη σειρά του είναι παραπόταμος του Μεύση.

Οι πηγές του Βουρμ βρίσκονται σε δάση δυτικά της πόλης Άαχεν. Από εκεί ο Βουρμ διαρρέει σήμερα μέσω καναλιών το Άαχεν, μέχρι την επανεμφάνιση του στην "Πλατεία Ευρώπης" ανατολικά του Άαχεν. Βόρεια της πόλης Άαχεν (ανάμεσα στις πόλεις Κερκράντε και Χερζόγκενραθ, ο ποταμός σχηματίζει τα σύνορα με την Ολλανδία για περίπου 10 χιλιόμετρα. Εκβάλλει στον Ρόερ κοντά στην πόλη Χάισενμπεργκ.

Άλλες πόλεις που διαρρέει ο Βουρμ είναι οι Βούρσελεν, Ούμπαχ-Πάλενμπεργκ και Γκέζελκιρχεν.

Το όνομα "Βουρμ" λέγεται ότι προέρχεται από τη γερμανική λέξη "warm" που σημαίνει, όπως και στα αγγλικά, "ζεστός", καθώς οι πηγές του τροφοδοτούνται από τις ιαματικές πηγές του Άαχεν.

## Γκαλερί


Image:Wurm_im_Wurmtal.jpg|Μέανδροι του Βουρμ κοντά στο Κόλσαιντ
Image:Wurmtal 2007.jpg|Στην ερημιά
Image:Wurmtal_Schlos_Rimburg.jpg|Το κάστρο Ρίμπουργκ κοντά στην Ούμπαχ-Πάλενσμπεργκ
Image:Wurmtal_April_2007.jpg|Νερόμιλος κοντά στην πόλη Σβάιμπρουγκεν
Image:Wurmtal_Schloss_Trips.jpg|Κάστρα στο Γκέζελκιρχεν
Image:Wurmtal_bei_Süggerath.jpg|Η κοιλάδα του Βουρμ κοντά στο Σέγκεραθ


Κατηγορία:Ποταμοί της Γερμανίας
Κατηγορία:Ποταμοί της Ολλανδίας
Ίντε

μικρογραφία|Ό Ίντε στο Κορνελίμουνστερ
Ο **Ίντε** (γαλλ. *Inde*) είναι μικρός ποταμός του Βελγίου καθώς και του βόρειου τμήματος της Ρηνανίας-Βεστφαλίας της Γερμανίας. Έχει συνολικό μήκος 54 χιλιόμετρα.

## Γεωγραφία
Ο Ίντε είναι αριστερός παραπόταμος του ποταμού Ρόερ, που διαρρέει τμήμα του ανατολικού Βελγίου και τη Βόρεια Ρηνανία-Βεστφαλία της Γερμανίας.

Οι πηγές του βρίσκονται κοντά στο δήμο Ρέρεν, στο ανατολικό Βέλγιο. Ο Ίντε διαρρέει την κοινότητα Άαχεν-Κορνελίμουνστερ, την πόλη Άσβαϊλερ και τον δήμο Ίντεν. Εκβάλλει στον Ρόερ κοντά στην πόλη Τζούλιχ. Τμήμα του ποταμού εκτράπηκε επειδή άνοιξε ορυχείο λιγνίτη στην περιοχή Ίντεν-Λάμερσντορφ το 2003.

Παραπόταμοι του Ίντε είναι τα ρέματα Όμερμπαχ, Όττερμπαχ, Σάουμπαχ, Βίχτμπαχ και Βέχεμπαχ.

## Ιστορία
Η ονομασία του ποταμού προέρχεται από το κέλτικο *Ίντα* (*Inda*). Υπάρχει και ποταμός με το όνομα Ίντε στη Γαλλία, ο oποίος έχει μήκος 55 χιλιόμετρα και το αρχικό του όνομα ήταν *Ιντέλλα* (*Intella*).

Ο ποταμός απέκτησε ιστορική σημασία όταν ο αυτοκράτορας Λουδοβίκος ο Ευσεβής ίδρυσε τη μονή Κορνελίμουνστερ σε σημείο της διαδρομής του το 815 μ.Χ..

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποταμοί της Ευρώπης
Κατηγορία:Ποταμοί του Βελγίου
Κατηγορία:Ποταμοί της Βόρειας Ρηνανίας-Βεστφαλίας
Νίκος Χατζηνικολάου (καλαθοσφαίριση)

Ο **Νίκος Χατζηνικολάου** είναι Έλληνας πρώην καλαθοσφαιριστής. Αγωνίστηκε στη θέση του σούτινγκ γκαρντ για την ομάδα του Άρη Θεσσαλονίκης από το 1945 ως το 1950.

## Καριέρα

Ο Χατζηνικολάου αγωνίστηκε με την φανέλα του Άρη για πρώτη φορά στην πρώτη μεταπολεμική σεζόν, όπου οι «κίτρινοι» κατέλαβαν την τρίτη θέση στο πρωτάθλημα Θεσσαλονίκης, με προπονητή και αρχηγό τον Φαίδωνα Ματθαίου.

Ο Άρης κατάφερε να γίνει ανταγωνιστικός προς την απόλυτη κυρίαρχο του βορειοελλαδικού μπάσκετ, ΧΑΝΘ, πραγματοποιώντας δεκατρείς νίκες σε δεκατέσσερις αγώνες το 1947-48 και χάνοντας το τοπικό πρωτάθλημα σε αγώνα μπαράζ με αντίπαλο την ΧΑΝΘ, στις 11 Απριλίου 1948.

Το 1948-49, οι «κίτρινοι» κατάφεραν να κερδίσουν την πρόκριση στην τελική φάση του πρωταθλήματος, χάνοντας και πάλι το πρωτάθλημα Θεσσαλονίκης σε αγώνα μπαράζ με την ΧΑΝΘ. Στο πρωτάθλημα Ελλάδος, κατέλαβαν την έκτη θέση με τον Χατζηνικολάου να πετυχαίνει 48 πόντους σε έξι αγώνες.

Μετά την αποχώρηση του Ματθαίου το 1949, η ομάδα του Άρη αποδυναμώθηκε και κατέλαβε την πέμπτη θέση του τοπικού πρωταθλήματος της σεζόν 1949-50. Ο Χατζηνικολάου αγωνίστηκε στους εννέα από τους έντεκα αγώνες του Άρη, αποτελώντας μαζί με τον Αντώνη Φλόκα, τις κύριες πηγές σκοραρίσματος των «κίτρινων».

Μετά από αυτή την χρονιά, αποσύρθηκε από την ενεργό δράση.

## Παραπομπές


## Πηγές
* *«Η ιστορία του Άρη • Τόμος 2: Μπάσκετ (1922-2000)»*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *«Αθλητικός Σύλλογος Άρης • 1914-2004»*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

Κατηγορία:Καλαθοσφαιριστές Άρη Θεσσαλονίκης
Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Μονολιά Λιχάδος Ευβοίας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          22.816667,
          38.824111
        ]
      }
    }
  ]
}

Η **Μονολιά** Εύβοιας είναι νησίδα του δήμου Ιστιαίας-Αιδηψού στα όρια του Βόρειου Ευβοϊκού με τον  Μαλιακό κόλπο.

## Γεωγραφικά στοιχεία
Η Μονολιά είναι η μεγαλύτερη νησίδα του συμπλέγματος των Λιχάδων. Μέχρι το 1960 είχε οικισμό με μόνιμους κατοίκους. Το μεγαλύτερο μέρος της ανήκει στην οικογένεια Τσορβατζή από το Καρπενήσι. Οι νησίδες είναι αποτέλεσμα ηφαιστειακής δραστηριότητας. Μεγάλο τμήμα των νησιών βυθίστηκαν από μεγάλο σεισμό που έγινε το 426 π.Χ.. Η Μονολιά είναι μακρόστενη, έχει πολύ μικρό υψόμετρο, χαμηλή θαμνώδη βλάστηση και φρύγανα ενώ στη νότια πλευρά της έναν μικρό όρμο που χρησιμεύει ως φυσικό λιμάνι. Μαζί με τα υπόλοιπα Λιχαδονήσια έχει χαρακτηριστεί ως Τοπίο Ιδιαίτερου Φυσικού Κάλους - Τ.Ι.Φ.Κ.

Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Λιχάδος. Σύμφωνα με το πρόγραμμα ''Καλλικράτης'' ανήκει στην τοπική κοινότητα Λιχάδος της δημοτικής ενότητας Λιχάδος που υπάγεται στον δήμο Ιστιαίας - Αιδηψού και δεν κατοικείται.

## Φωτογραφίες

Αρχείο:Χάρτης Μονολιάς, δεκαετία 1920,J. Calabrini, δεκαετία 1920. Αρχείο Ευάγγελου Χαλκιά.jpg|Χάρτης Μονολιάς, δεκαετία 1920,J. Calabrini, δεκαετία 1920. Αρχείο Ευάγγελου Χαλκιά.jpg
Αρχείο:Mon002.jpg|Canova, Ηρακλής και Λίχας
Αρχείο:Διάταξη φόρτωσης και μεταφοράς πέτρας απο νησίδα Μονολιά. J. Calabrini, δεκαετία 1920. Αρχείο Ευάγγελου Χαλκιά.jpg|Διάταξη φόρτωσης και μεταφοράς πέτρας απο νησίδα Μονολιά. J. Calabrini, δεκαετία 1920. Αρχείο Ευάγγελου Χαλκιά.jpg


## Παραπομπές


## Εξωτερικοί σύνδεσμοι
* Λιχαδονήσια: Oι μικρές Σεϋχέλες της Εύβοιας από τον ιστότοπο https://www.lifo.gr/

Κατηγορία:Νησιά της Ελλάδας
Κατηγορία:Δήμος Ιστιαίας - Αιδηψού
DCS (αποσαφήνιση)

Ο όρος **DCS** μπορεί να αναφέρεται:

* Κατανεμημένο Σύστημα Ελέγχου *(Distributed Control System)*, μια κατηγορία συστημάτων βιομηχανικού αυτομάτου ελέγχου.
* Σύστημα ελέγχου αναχώρησης *(Departure Control System)*, που χρησιμοποιείται (από τις αεροπορικές εταιρίες) για τον έλεγχο *(check-in)* επιβατών και αποσκευών.
Σύλλογος Ελλήνων Ψυχολόγων

Ο **Σύλλογος Ελλήνων Ψυχολόγων (Σ.Ε.Ψ)** ιδρύθηκε το 1963  στην Αθήνα και είναι ο παλαιότερος  και ο μεγαλύτερος  από τους επαγγελματικούς - επιστημονικούς φορείς των ψυχολόγων στην Ελλάδα. Σύμφωνα με το Ν. 991/79 τελεί υπό την εποπτεία του Υπουργείου Υγείας 
 και αριθμεί πάνω από 3000 μέλη.
 
Σήμερα δεν είναι υποχρεωτική η εγγραφή ψυχολόγων στον Σ.Ε.Ψ προκειμένου να ασκήσουν νόμιμα το επάγγελμα του ψυχολόγου στην Ελλάδα.

## Ιστορία

Η επαγγελματική άσκηση της ψυχολογίας στην Ελλάδα ουσιαστικά ξεκινά τη δεκαετία του 1960 με μικρό αριθμό επαγγελματιών με σπουδές στην Ευρώπη και την Αμερική. Το 1988 ο Σ.Ε.Ψ γίνεται μέλος της Ευρωπαϊκής Ομοσπονδίας Συλλόγων Ψυχολόγων (Ε.F.P.A). Στον επιστημονικό τομέα έχει διοργανώσει Πανελλήνια, Πανευρωπαϊκά και Διεθνή Συνέδρια σε συνεργασία με την Ελληνική Ψυχολογική Εταιρεία (ΕΛ.Ψ.Ε).

## Κώδικας Δεοντολογίας Ψυχολόγων

Ο Σ.Ε.Ψ καθιέρωσε τον Κώδικα Δεοντολογίας με σκοπό  να κρατήσει υψηλά το κύρος του επαγγέλματος του ψυχολόγου στην Ελλάδα. Ο Παγκύπριος Σύλλογος Ψυχολόγων βασίστηκε στον Κώδικα Δεοντολογίας του Σ.Ε.Ψ , μεταξύ άλλων , προκειμένου να συγγράψει τον αντίστοιχο δικό του. Οι ψυχολόγοι στην Ελλάδα δεν δεσμεύονται από τον ΚΔ του Σ.Ε.Ψ αλλά από τον Κώδικα Δεοντολογίας Ψυχολόγων σύμφωνα με το ΦΕΚ Β' 2344/18-06-2019 

## Αντιποίηση επαγγέλματος

Το 2011 ο Σ.Ε.Ψ δημοσίευσε ανακοίνωση προκειμένου να ενημερώσει το γενικό κοινό για τα εκτεταμένα κρούσματα αντιποίησης του επαγγέλματος του ψυχολόγου. Σύμφωνα με αυτή μόνο όσοι έχουν Άδεια Ασκήσεως Επαγγέλματος Ψυχολόγου ( ή από το 2012 και μετά την αντίστοιχη Βεβαίωση) μπορούν να ασκούν νόμιμα το επάγγελμα του ψυχολόγου στην Ελλάδα και πως διάφοροι άλλοι παραπλανητικοί τίτλοι ( Σύμβουλος Ψυχικής Υγείας, Σύμβουλος Γάμου, Σύμβουλος Οικογενειακών  Σχέσεων, Ψυχοθεραπευτής Ψυχαναλυτής) δεν αναγνωρίζονται από την Ελληνική Πολιτεία.

## Εποπτείες ψυχολόγων σε σχολεία

Από το 2018 ο Σ.Ε.Ψ και το Υπουργείο Παιδείας έχουν υπογράψει σύμφωνο συνεργασίας για τη προσφορά εποπτείας σε όσους ψυχολόγους προσλαμβάνονται στα διάφορα σχολεία της χώρας (κυρίως ΕΠΑΛ) με σκοπό τη διασφάλιση της υψηλής στάθμης των παρεχομένων υπηρεσιών των ψυχολόγων στο σχολικό περιβάλλον.

## Εθνική Επιτροπή Ψυχολογίας

Ο Σ.Ε.Ψ σε συνεργασία με την ΕΛ.Ψ.Ε έχουν συστήσει την Εθνική Επιτροπή Ψυχολογίας.

## Παρεμβάσεις

Το καλοκαίρι του 2021 ο Σ.Ε.Ψ παρενέβει δημόσια με αφορμή την Δολοφονία της Καρολάιν Κράουτς εκφράζοντας ενστάσεις και φόβους που αφορούν στη δημόσια εικόνα του επαγγέλματος του ψυχολόγου καθώς και σε ζητήματα αντιποίησης του επαγγέλματος.

## Παραπομπές


## Εξωτερικοί Σύνδεσμοι

Κατηγορία:Ελληνικές Επαγγελματικές Ενώσεις
Κατηγορία:Ψυχολογία
Άλμε

Ο **Άλμε** (γερμανικά: *Alme*) είναι ποταμός της Γερμανίας που διαρρέει την περιοχή Ρηνανία-Βεστφαλία. Είναι αριστερός παραπόταμος του ποταμού Λίππε, στον οποίο εκβάλλει κοντά στην πόλη Παντερμπόρν. Ο Άλμε σχηματίζει την κοιλάδα Άλμε και διαρρέει τις πόλεις Μπούρεν, Μπόρχεν και Παντερμπόρν. Έχει συνολικό μήκος 50 χιλιόμετρα.

## Παραπόταμοι

* Νέττε
* Άφτε
* Άλτεναου
*   Γκόσε

## Ιστορία

### Πλημμύρα του 1965

Τον Ιούλιο του 1965 ο ποταμός πλημμύρισε τρομακτικά πολύ, σε σημείο να γίνει κομμάτι της τοπικής ιστορίας. Μετά από βαριά βροχόπτωση στις 15, 16 και 17 Ιουλίου, ο ποταμός υπερχείλισε. Στο χωριό Βέβελσμπουργκ μια γέφυρα κατέρρευσε και αξιωματικοί του στρατού επενέβησαν. Δρόμοι μεταμορφώθηκαν σε ποτάμια, η κίνηση των τραίνων και των λεωφορείων έπρεπε να σταματήσει. Μετά την πλημμύρα, ιδρύθηκε επιτροπή που είχε και έχει σαν στόχο της να αποτρέψει μελλοντικές πλημμύρες χτίζοντας αναχώματα.

### Πλημμύρα του 2007

Στις 22 Αυγούστου 2007 ο Άλμε πλημμύρισε γύρω από την πόλη Μπούρεν, μετά από βαριά βροχόπτωση που είχε προηγηθεί τη νύχτα. Στο χωριό Βάινε η πλημμύρα ήταν χειρότερη από αυτή του 1965. Ωστόσο,στο σύνολο της η κατάσταση ήταν πολύ λιγότερο δραματική. Για ασφάλεια, σχολεία στο Μπούρεν έπρεπε να κλείσουν νωρίτερα από ότι συνήθως, και 220 πυροσβέστες επιστρατεύτηκαν για να καθαρίσουν πλημμυρισμένα κελάρια και να σώσουν ορισμένα σπίτια χρησιμοποιώντας αμμόσακους.

## Παραπομπές


Κατηγορία:Ποταμοί της Βόρειας Ρηνανίας-Βεστφαλίας
Γάμος αλά Ελληνικά

Ο τίτλος ***Γάμος αλά ελληνικά*** μπορεί να αναφέρεται σε κάποιο από τα παρακάτω.
*''Γάμος αλά ελληνικά'' (ελληνική ταινία)
*''Γάμος αλά ελληνικά'' (αμερικανοκαναδική ταινία)
**[[Γάμος αλά ελληνικά 2]]* (συνέχεια της παραπάνω ταινίας
*''Γάμος... αλά ελληνικά: εφτά επεισόδια φαγούρα!'' αμερικανική τηλεοπτική σειρά
Ινεγκιόλ

Το **Ινεγκιόλ** (τουρκικά: *İnegöl*), γνωστό κατά τη διάρκεια της βυζαντινής περιόδου ως **Αγγελόκωμις**, είναι πόλη (κέντρο του διαμερίσματος Ινεγκιόλ) στην Επαρχία της Προύσας στην Τουρκία. Έχει πληθυσμό 287.000 (το 2011). Η Ινεγκιόλ είναι ένα απο τα κέντρα της τουρκικής βιομηχανίας επίπλου, και είναι επίσης γνωσή για τους κεφτέδες της (İnegöl köftesi) που έχουν την καταγωγή τους από τα *τσεβάπι* που έφεραν στην περιοχή οι Βόσνιοι Μουσουλμάνοι κατά τους Βαλκανικούς πολέμους.

Αν και πολύ πιο ήσυχη από τις γειτονικές Προύσα και Εσκισεχίρ, η Ινεγκιόλ διατηρεί επαρκή αξιοθέατα για να είναι ενδιαφέρουσα για τους τουρίστες για μία ή δύο ημέρες ενδιάμεση στάση, όπως διαθέτει και αρκετά κοντινά παρθένα φυσικά αξιοθέατα για να κρατήσει κάποιον απασχολημένο για μεγαλύτερη διάρκεια. Αξιοσημείωτα τουριστικά αξιοθέατα είναι το Μουσείο Ινεγκιόλ και (ακριβώς δίπλα σε αυτό) το Ιστορικό Τζαμί. Σε κοντινή απόσταση είναι τα Ιαματικά Λουτρά Οϋλάτ, δίπλα στα Σπήλαια Οϋλάτ. Η Ινεγκιόλ βρίσκεται σε βολική τοποθεσία κοντά στο Ουλαντάγ, ένα δημοφιλή προορισμό για σκι κατά τους χειμερινούς μήνες.

## Παραπομπές


## Εξωτερικοί σύνδεσμοι
* 

Κατηγορία:Ασιατικές πόλεις της Τουρκίας
Κατηγορία:Επαρχία της Προύσας
Φόλμε

μικρογραφία|Ο Φόλμε στην πόλη Χάγκεν
Ο **Φόλμε** (γερμανικά: *Volme*) είναι ποταμός στη Βόρεια Ρηνανία-Βεστφαλία της Γερμανίας. Είναι αριστερός παραπόταμος του Ρουρ και έχει μήκος 49,8 χιλιόμετρα, εκ των οποίων 21 είναι μέσα στα όρια της πόλεως Χάγκεν.

Ο Φόλμε πηγάζει σε υψόμετρο 480 μέτρων, στο νοτιοανατολικό τμήμα της Περιοχής του Ρουρ. Έπειτα, διαρρέει τους δήμους του Μάινερτσχαγκεν και του Χάγκεν και εκβάλλει στον Ρουρ σε υψόμετρο 91 μέτρων. Στο Χάγκεν ο Φόλμε ρέει κυρίως μέσω καναλιών, και από το 2004 είναι σε διαδικασία αποκατάστασης.

## Παραπόταμοι
* Κέρσπε
* Έλσπε
* Χάλβερ
* Εννέπε

## Βιομηχανική ανάπτυξη
Στην προβιομηχανική εποχή, πολυάριθμοι μύλοι, σιδηρουργεία και χυτήρια αναπτύχθηκαν γύρω από τον Φόλμε. Στις αρχές του 19ου και του 20ου αιώνα, αναπτύχθηκε βιομηχανία σιδήρου γύρω από τον Φόλμε.
## Παραπομπές


Φολμε
Φολμε
Ματ Γουώλς

Ο **Ματ Γουώλς**, γεννημένος στις 2 Δεκεμβρίου 1982 στο Χόλαντ της Πενσυλβάνια, είναι Αμερικανός πρώην καλαθοσφαιριστής, ο οποίος αγωνιζόταν στη θέση του σούτινγκ γκαρντ.

## Βιογραφία
Ο Γουώλς φοίτησε με υποτροφία στο πανεπιστήμιο της Φλόριντα, όπου αγωνίστηκε από το 2002 ως το 2005. Έπαιξε σε 92 αγώνες με μέσους όρους 14,1 πόντων, 4,4 ριμπάουντ και 3,0 ασίστ. Χωρίς να γίνει ντραφτ για το ΝΒΑ, υπέγραψε στους Μαϊάμι Χιτ, με τους οποίους αγωνίστηκε σε μόλις δύο αγώνες πριν αφεθεί ελεύθερος στις 18 Νοεμβρίου 2005. Δύο μήνες αργότερα, συμφώνησε με τους Άρκανσας Ρίμρόκερς, με τους οποίους ολοκλήρωσε τη σεζόν στην NBA D-League.

Το φθινόπωρο του 2006, υπέγραψε στην Ολύμπια Λάρισας, με την οποία αγωνίστηκε σε 16 παιχνίδια για το πρωτάθλημα της Α1, σκοράροντας 17,8 πόντους ανά αγώνα. Συνέχισε στη Μανρέσα, με την οποία αγωνίστηκε σε 18 ματς, πριν μετακομίσει στη Γαλλία και τη Σαρλερουά, όπου παρέμεινε και για τη σεζόν 2008-09. Συνολικά, έπαιξε με τη γαλλική ομάδα σε 38 παιχνίδια με μέσο 10,9 πόντων και 3,8 ριμπάουντ.

Για τo 2009-10, συμφώνησε με τη σλοβενική Ολύμπια Λουμπλιάνας, από την οποία αποχώρησε τον Φεβρουάριο του 2010 για να συνεχίσει στον Άρη. Με τους "κίτρινους" αγωνίστηκε σε δέκα αγώνες πρωταθλήματος, πετυχαίνοντας 138 πόντους και μαζεύοντας 78 ριμπάουντ.

Την επόμενη χρονιά, συμφώνησε με τη γαλλική Βιλερμπάν, με την οποία κατέλαβε την ενδέκατη θέση του πρωταθλήματος. Το 2011-12, φόρεσε τη φανέλα της Μούρθια, με την οποία αγωνίστηκε σε μόλις έξι αγώνες πριν συνεχίσει στη Σάσκι Μπασκόνια για άλλα τέσσερα παιχνίδια και ολοκληρώσει τη χρονιά στην Ουκρανία και την Αζοβμάς.

Το 2012-13, επέστρεψε στη Σαρλερουά και ολοκλήρωσε τη χρονιά στην Μπάμπεργκ από τη Γερμανία. Τον Αύγουστο του 2013, συμφώνησε με τη Βίρτους Μπολόνια για δύο χρόνια, αλλά μετά το τέλος της σεζόν 2013-14 αφέθηκε ελεύθερος και υπέγραψε στην τούρκικη Εσκισεχίρ.

Στις 24 Σεπτεμβρίου 2015, ο Γουώλς ανακοίνωσε την αποχώρηση του από την ενεργό δράση, σε ηλικία 33 ετών.

## Παραπομπές


## Πηγές
* Matt Walsh NBA Stats | Basketball-Reference.com
* WALSH, MATT - Euroleague.net
* Matt Walsh Basketball Player Profile

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μαϊάμι Χιτ‎
Κατηγορία:Καλαθοσφαιριστές Ολύμπιας Λάρισας‎
Κατηγορία:Καλαθοσφαιριστές Μανρέσα‎
Κατηγορία:Καλαθοσφαιριστές γαλλικών συλλόγων‎‎‎
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές ΑΣΒΕΛ Βιλερμπάν‎
Κατηγορία:Καλαθοσφαιριστές Μούρθια‎
Κατηγορία:Καλαθοσφαιριστές Σάσκι Μπασκόνια‎
Κατηγορία:Καλαθοσφαιριστές Αζοβμάς Μαριουπόλ‎
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Βίρτους Μπολόνια‎‎‎‎
Κατηγορία:Καλαθοσφαιριστές Εσκισεχίρ‎‎‎‎‎
Κατηγορία:Καλαθοσφαιριστές Αρκάνσας ΡιμΡόκερς
Μένε

μικρογραφία|Η πηγή του Μένε
Ο **Μένε** (Γερμανικά:*Möhne*) είναι μικρός ποταμός στη Βόρεια Ρηνανία-Βεστφαλία της Γερμανίας. Είναι δεξιός παραπόταμος του Ρουρ. Πηγάζει σε υψόμετρο 550 μέτρων, και αφού διασχίσει τις πόλεις Μπρίλον, Ρούθεν και Βάρσταϊν καταλήγει μετά από διαδρομή 65 χιλιομέτρων στον Ρουρ. Υπάρχει μια μεγάλη τεχνητή λίμνη κοντά στις εκβολές του ποταμού, ο Ταμιευτήρας Μένε, που χρησιμοποιείται για την παραγωγή  υδροηλεκτρικής ενέργειας καθώς και για δραστηριότητες χαλάρωσης.

## Φωτοθήκη

File:Moehne_bei_Muelheim_I.jpg|Ο Mένε κοντά στο Βάρσταϊν-Mύλχαϊμ
File:Moehne_bei_Muelheim_II.jpg|Ο Mένε κοντά στο Βάρσταϊν-Mύλχαϊμ


## Παραπομπές


## Εξωτερικοί σύνδεσμοι
* 

Κατηγορία:Ποταμοί της Βόρειας Ρηνανίας-Βεστφαλίας
Κατηγορία:Παραπόταμοι του Ρουρ
Ερφτ

μικρογραφία|Ο Έρφτ κοντά στο Γκρέβενμπροϊχ
Ο **Ερφτ** (γερμανικά: *Erft*, ΔΦΑ: *[ʔɛɐ̯ft]*) είναι ποταμός της Γερμανίας στη Βόρεια Ρηνανία-Βεστφαλία. Ρέει μέσω των λόφων Άιφελ, και εκβάλλει από τα αριστερά στον κάτω Ρήνο. Οι πηγές του είναι κοντά στο Νέττερσχαϊμ και εκβάλλει στον Ρήνο στο Νόις-Γκρίμλινγκχαουσεν. Ο ποταμός έχει διαδρομή 103 χιλιομέτρων, η οποία είναι σημαντικά μικρότερη από ότι παλαιότερα. Εξαιτίας του ανοίγματος ορυχείου λιγνίτη στο Χάμπαχερ Λοχ, η ροή του ποταμού έπρεπε να μετατραπεί.

Ο Έρφτ έδωσε το όνομα του στην πόλη Έρφτσταντ, την οποία διαρρέει, καθώς και στο δήμο Ράιν-Έρφτ. Επίσης διαρρέει τις πόλεις Μπαντ Μίνστεράϊφελ, Όισκιρχεν, Μπέργκχαϊμ, Μπέντμπουργκ και Γκρέβενμπρόιχ.

## Παραπομπές


Κατηγορία:Ποταμοί της Βόρειας Ρηνανίας-Βεστφαλίας
Κατηγορία:Παραπόταμοι του Ρήνου
Θεμιστοκλής Χρυσοβέργης

Ο **Θεμιστοκλής Χρυσοβέργης** (1885 - 3 Ιανουαρίου 1963) ήταν Έλληνας δικηγόρος και πολιτικός.

## Βιογραφία
Ήταν γιος του Δημητρίου Χρυσοβέργη.

Στις εκλογές του 1920 εξελέγη βουλευτής Καλλιπόλεως και επανεξελέγη βουλευτής στην Πέλλα το 1926 με το Φιλελεύθερον Προσφυγικόν Κόμμα (ΦΠΚ).

Πέθανε σε ηλικία 78 ετών στις αρχές του 1963.

## Παραπομπές


Κατηγορία:Βουλευτές Καλλιπόλεως
Κατηγορία:Βουλευτές Πέλλας
Κατηγορία:Βουλευτές εκλεγμένοι με το Φιλελεύθερο Προσφυγικό Κόμμα
Λέννε

Ο **Λέννε** (Γερμανικά:*Lenne*) είναι ένας παραπόταμος του ποταμού Ρουρ, και έχει υπερχειλίσει αρκετές φορές τα τελευταία χρόνια.
Είναι ποταμός της Βόρειας Ρηνανίας-Βεστφαλίας στη Δυτική Γερμανία. Έχοντας τις πηγές του στην κορυφή του όρους Κάλερ-Άστεν, σε υψόμετρο 840 μέτρων, κοντά στην πόλη Βίντερμπεργκ, ο Λέννε μετά από διαδρομή 128 χιλιομέτρων εκβάλλει στον Ρουρ κοντά στην πόλη Χάγη. Με μέση παροχή νερού 25 κυβικά μέτρα ανά δευτερόλεπτο κοντά στις εκβολές του, είναι ο κύριος παραπόταμος του Ρουρ.

## Παραπομπές


Κατηγορία:Ποταμοί της Βόρειας Ρηνανίας-Βεστφαλίας
Κατηγορία:Παραπόταμοι του Ρουρ
Δήμος Μπραέσσας

Ο **Δήμος Μπραέσσας** ή **Μπραέσας** (Αιτωλικό 1880 - Αθήνα 1964) ήταν Έλληνας ιμπρεσιονιστής ζωγράφος.

## Βιογραφία & έργο
Γεννήθηκε το 1880 στο Αιτωλικό και σπούδασε στην Ανωτάτη Σχολή Καλών Τεχνών της Αθήνας από το 1903 έως το 1909. Παρόλο που εκείνη την περίοδο κυριαρχούσε ακόμη η ακαδημαϊκή αντίληψη που προερχόταν από τους εκπροσώπους της σχολής του Μονάχου, ο Μπραέσσας στράφηκε από νωρίς προς άλλες καλλιτεχνικές κατευθύνσεις επηρεασμένος από τον γαλλικό ιμπρεσιονισμό. Σημαντική επιρροή στο έργο του είχε η συναναστροφή του με καλλιτέχνες όπως ο Περικλής Βυζάντιος, ο Στέλιος Μηλιάδης και ο Γεώργιος Κοσμαδόπουλος αλλά και το έργο του Νικόλαου Λύτρα.  Στο έργο του Μπραέσσα κυριαρχεί η υπαιθριστική ζωγραφική σε πλούσια χρώματα και φωτεινούς τόνους υπό την επιρροή του γαλλικού ιμπρεσιονισμού. Τα έργα του περιλαμβάνουν τοπιογραφίες, ηθογραφίες και νεκρή φύση.

Ο Μπραέσσας ήταν ενεργό στέλεχος του συνδικαλιστικού τομέα των καλλιτεχνών: συμμετείχε το 1910 στην ίδρυση του Συνδέσμου Ελλήνων Καλλιτεχνών, μεταπολεμικά υπήρξε ενεργό μέλος του Καλλιτεχνικού Επιμελητηρίου Ελλάδος ενώ το 1953 συμμετείχε στη Φιλική Ομάδα, μια ολιγομελή και βραχύβια καλλιτεχνική προσπάθεια εκπροσώπων του γαλλικού ιμπρεσιονισμού. Πέθανε το 1964 στην Αθήνα.

## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Κορυφούλα Πρέβεζας

Η **Κορυφούλα** είναι χωριό του Νομού Πρέβεζας και υπάγεται διοικητικά στο δήμο Πάργας. Σύμφωνα με την απογραφή του 2011 είχε πληθυσμό 59 μόνιμων κατοίκων..

## Μετονομασία
Η παλαιά ονομασία του οικωνυμίου ήταν **Νιαγκάτες**. Το 1927 μετονομάστηκε σε **Κορυφούλα**. 

## Παραπομπές


Κατηγορία:Χωριά της περιφερειακής ενότητας Πρέβεζας
Δημήτρης Νάστος

Ο **Δημήτρης Νάστος** ήταν Έλληνας πρώην καλαθοσφαιριστής, ο οποίος αγωνίστηκε στην ομάδα του Άρη, κατακτώντας το πρωτάθλημα Ελλάδας του 1979.

## Καριέρα
Ο Νάστος ξεκίνησε να αγωνίζεται στην ομάδα ανδρών του Άρη την σεζόν 1972-73, παίζοντας σε τέσσερις αγώνες μέσα στην χρονιά, ενώ συνέχισε ως εφεδρικός και τις τρεις επόμενες χρονιές του με την ομάδα της Θεσσαλονίκης. Ανέλαβε πιο σημαντικό ρόλο από το 1976-77, όπου έπαιξε σε δώδεκα παιχνίδια με μεσο όρο 2,3 πόντων ανά αγώνα.

Την επόμενη χρονιά, ο Νάστος αγωνίστηκε σε δεκαεπτά αγώνες με με 5,1 πόντους μέσο όρο, ενώ το 1978-79 κατέκτησε το πρωτάθλημα Ελλάδας με τους "κίτρινους", έχοντας δέκα συμμετοχές σε όλη την σεζόν.

Το 1979-80, έπαιξε σε μόλις δύο παιχνίδια, αλλά την επόμενη σεζόν αγωνίστηκε σε δεκατρείς αγώνες με 1,5 πόντο ανά αγώνα. Αποχώρησε από τον Άρη για τρεις σεζόν, επιστρέφοντας το 1984-85, όπου έπαιξε σε έξι αγώνες πρωταθλήματος και κατέκτησε το νταμπλ, το οποίο ήταν και το πρώτο στην ιστορία του συλλόγου. Στο ενδιάμεσο διάστημα, είχε βοηθήσει την ομάδα ου Πιερικού να ανέβει στην Α' εθνική κατηγορία.

## Διακρίσεις
* **[[Πρωτάθλημα Ελλάδας καλαθοσφαίρισης ανδρών|Πρωταθλητής Ελλάδας]]**: 1979, 1985
* **[[Πρωτάθλημα Ελλάδας καλαθοσφαίρισης ανδρών|Δευτεραθλητής Ελλάδας]]**: 1976
* **[[Πρωτάθλημα Ελλάδας καλαθοσφαίρισης ανδρών|Τριταθλητής Ελλάδας]]**: 1974, 1980, 1981
* **[[Κύπελλο Ελλάδας καλαθοσφαίρισης ανδρών|Κυπελλούχος Ελλάδας]]**: 1985

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

Κατηγορία:Καλαθοσφαιριστές Άρη Θεσσαλονίκης
Κατηγορία:Σούτινγκ γκαρντ
Χριστόφορος Σαμαρτσίδης

Ο **Χριστόφορος Σαμαρτσίδης** (1843-1900) ήταν λογοτέχνης, εκπαιδευτικός και δημοσιολόγος.
## Βίος
Ο **Χριστόφορος Σαμαρτσίδης** γεννήθηκε το 1843. Ήταν γιος γιατρού και λόγιου από τη Λευκάδα. 

## Λογοτεχνικό έργο
Γράφει ποίηση στην καθαρεύουσα και ένα θεατρικό, το *Αρματωλοί και κλέπται* σε γλώσσα δημοτική και δημοτικότροπο δεκαπεντασύλλαβο.Ασχολήθηκε με τη μετάφραση των Ομηρικών επών οι οποίες εκδίδονται στο Κωνσταντινουπολίτικο *Ημερολόγιον της Ανατολής* του 1879

## Παραπομπές


## Πηγές

*Κωνσταντίνος Δημαράς, «Χριστόφορος Σαμαρτσίδης», στο: Κ.Θ.Δημαράς, Σύμμικτα Α' Από την παιδεία στη λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.223-225

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες εκπαιδευτικοί
Κωνσταντίνος Παπαδάκης (καλαθοσφαιριστής)

Ο **Κωνσταντίνος Παπαδάκης** (Αθήνα, 27 Σεπτεμβρίου 1998), είναι Έλληνας καλαθοσφαιριστής. Έχει ύψος 1.91μ. και αγωνίζεται στη θέση του πόιντ γκαρντ για το Περιστέρι.

## Σταδιοδρομία
Ξεκίνησε την καριέρα του το 2015, στην ομάδα του Παναθηναϊκού. Παρέμεινε στον Παναθηναϊκό για την σεζόν 2015-16, κατακτώντας το Κύπελλο Ελλάδας κόντρα στον Φάρο Κερατσινίου. Στους πράσινους ο Παπαδάκης, υπήρξε συμπαίκτης με το μπασκετικό πρότυπό του όπως ο ίδιος έχει δηλώσει, τον Δημήτρη Διαμαντίδη. 

Το καλοκαίρι του 2016, δόθηκε δανεικός στον Κολοσσό Ρόδου. Τελικά στην ομάδα της Ρόδου έμεινε για τρία χρόνια. Την πρώτη σεζόν (2016-2017), είχε 2,4 πόντους, κατά μέσο όρο, σε 23 παιχνίδια, τη δεύτερη (2017-2018) σκόραρε 2.2 πόντους κι έδινε 1.1 ασίστ, σε 22 συμμετοχές και την τρίτη (2018-2019) μέτρησε 1.8 πόντους, σε 19 ματς.

Το καλοκαίρι του 2019, επέστρεψε στον Παναθηναϊκό.

Στις 25 Αυγούστου 2020, ανακοινώθηκε ο δανεισμός του στην ομάδα της Λάρισας, μέχρι το 2021. Τη σεζόν 2020-21, ήταν από τους πιο σταθερούς παίκτες της ομάδας έχοντας μέσο όρο 7 πόντους, 2.6 ριμπάουντ και 1.8 ριμπάουντ ανά αγώνα, με ποσοστό 39,8% από τη γραμμή των 6,75.

Το καλοκαίρι του 2021, έμεινε ελεύθερος από την ομάδα του Παναθηναϊκού.

Στις 31 Ιουλίου 2021, ανακοινώθηκε από τον Ηρακλή Θεσσαλονίκης. Σε 23 παιχνίδια στην Α1 είχε 7 πόντους και 3.3 ασίστ κατά μέσο όρο.

Στις 26 Αυγούστου 2022, ανακοινώθηκε η συμφωνία του με την Α.Ε.Κ. Τη σεζόν 2022-23, είχε 2.6 πόντους σε κάτι λιγότερο από 8 λεπτά συμμετοχής σε 36 αγώνες, σε Πρωτάθλημα Ελλάδας και Μπάσκετμπολ Τσάμπιονς Λιγκ.

Την 1η Αυγούστου 2023, συμφώνησε με το Λαύριο για την αγωνιστική περίοδο 2023-24.

Στις 13 Δεκεμβρίου 2023, επέστρεψε στην Ρόδο για τον Κολοσσό.

Στις 25 Ιουνίου 2024, ανακοινώθηκε από τον Π.Α.Ο.Κ. με μονοετές συμβόλαιο. Την χρονιά 2024-2025 σε 47 παιχνίδια σε Ελλάδα και Ευρώπη (FIBA Europe Cup) είχε 3.5 πόντους μέσο όρο, 1.4 ριμπάουντ και 1.1 ασίστ σε 10.7 λεπτά συμμετοχής.

Στις 11 Ιουλίου 2025, το Περιστέρι ανακοίνωσε την απόκτηση του αθλητή.

## Τίτλοι
### Συλλογικοί
#### Παναθηναϊκός
* Πρωτάθλημα Ελλάδας: (2020)
* Κύπελλο Ελλάδας: (2016)

### Ατομικοί
* Ελληνικό All-Star Game: (2023)
* Ελληνικό All Star Game νέων: (2020)
* Νικητής στο διαγωνισμό τριπόντων στην κατηγορία All-Star Game Νέων: (2020)

## Παραπομπές


Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Ερμή Αγιάς
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Α1 Εθνικής Ελλάδας
Ώχρα

μικρογραφία|Ώχρα
Η **ώχρα** είναι ορυκτό σιδηρούχο χρώμα σε αποχρώσεις  ανοιχτού καφέ κίτρινου έως καφέ κόκκινο.
(κίτρινη ώχρα - κόκκινη ώχρα)

Θεωρείται γήινο χρώμα επειδή όλες οι αποχρώσεις της περιέχονται στη φυσική “παλέτα” της γης.

Το χρώμα της οφείλεται στο οξείδιο του σιδήρου.

## Χρήση
Σήμερα τη χρωματική γκάμα της ώχρας μπορεί να την συναντήσει κανείς εφαρμοσμένη σε πολλές περιοχές του κόσμου και ιδιαίτερα σε μέρη όπου υπάρχει έντονο το παραδοσιακό στοιχείο της αρχιτεκτονικής. (Λατινική Αμερική – Ισπανία – Πορτογαλία – Νότια Ιταλία κ.α.) Εκεί μπορεί να συναντήσει κανείς ολόκληρα χωριά “*ζωγραφισμένα  με την  παλέτα*” της ώχρας.

Στη σημερινή εποχή η ώχρα έχει σημαντική θέση στη μοντέρνα αρχιτεκτονική και την διακόσμηση. Θεωρείται χρώμα "ζεστό" ουδέτερο και μπορεί να συνδυαστεί αρμονικά με άλλα χρώματα ή να δημιουργήσει έντονη αντίθεση.

## Παραπομπές


## Εξωτερικοί σύνδεσμοι
* 
* 

Κατηγορία:Χρώματα
Λαρς φον Τρίερ

Ο **Λαρς φον Τρίερ** (*Lars von Trier*, 30 Απριλίου 1956) είναι  Δανός σκηνοθέτης και σεναριογράφος. Είναι στενά συνδεδεμένος με το κίνημα «*Δόγμα 95*», ένα πρωτοποριακό κινηματογραφικό κίνημα, αν και οι ταινίες του έχουν διάφορες προσεγγίσεις. Γνωστός προβοκάτορας, έχει διχάσει συχνά με τα έργα του τους κριτικούς. Παρά ταύτα, ο φον Τρίερ θεωρείται ευρέως ως ένας από τους πιο ολοκληρωμένους και σημαίνοντες σκηνοθέτες του παγκόσμιου κινηματογράφου.

Ο φον Τρίερ ξεκίνησε να δημιουργεί ταινίες σε ηλικία έντεκα ετών. Κατά περιόδους πάσχει από κατάθλιψη, καθώς και από διάφορες φοβίες, συμπεριλαμβανομένης της αεροφοβίας. Όπως είπε χαριτολογώντας σε μια συνέντευξη, «βασικά φοβάμαι τα πάντα στη ζωή, εκτός από το να φτιάχνω ταινίες. Η πρώτη του ταινία ήταν η μικρού μήκους *The Orchid Gardener* (1977) και η πρώτη του διάκριση ήρθε επτά χρόνια αργότερα με το *The Element of Crime* (1984). Ανάμεσα σε πολλά βραβεία και διακρίσεις, έχει λάβει τον Χρυσό Φοίνικα για την ταινία «Χορεύοντας στο σκοτάδι» (*Dancer in the Dark*), το Μέγα Βραβείο, το Τεχνικό Μεγάλο Βραβείο και το Βραβείο Επιτροπής του Φεστιβάλ των Καννών.

## Φιλμογραφία

* 1967 Turen til Squashland (Ως Λαρς Τρίερ)
* 1968 Skat Nat (Ως Λαρς Τρίερ) 
* 1969 Et Skakspil (Ως Λαρς Τρίερ) 
* 1969 En Røvsyg oplevelse, En (Ως Λαρς Τρίερ)
* 1970 Hvorfor flygte fra det du ved du ikke kan flygte fra? Fordi du er en kujon (Ως Λαρς Τρίερ) 
* 1971 En Blomst (Ως Λαρς Τρίερ) 
* 1977 Orchidegartneren (ερασιτεχνική, μι. μ.)
* 1979 Menthe – La Bienheureuse, (ερασιτεχνική, μ. μ.)
* 1980 Nocturne (μ. μ.) Εθνική Σχολή Κινηματογράφου της Δανίας
* 1981 Den Sidste Detalje, (μ. μ.) Εθνική Σχολή Κινηματογράφου της Δανίας
* 1982 Befrielsesbilleder, Ταινία Αποφοίτησης, Εθνική Σχολή Κινηματογράφου της Δανίας
* 1984 Το στοιχείο της εγκλήματος
* 1987 Epidemic
* 1988 Μήδεια (τηλεόραση)
* 1991 Europa
* 1994 The Kingdom (σε σκηνοθεσία με τον Μόρτεν Αρνφρεντ), επεισόδια 1 - 4 (για την τηλεόραση, αλλά και κινηματογραφική διανομή)
* 1996 Δαμάζοντας τα κύματα
* 1997 The Kingdom II (σε σκηνοθεσία με τον Μόρτεν Αρνφρεντ), επεισόδια 5-8 (για την τηλεόραση, αλλά και κινηματογραφική διανομή)
* 1998 Οι Ηλίθιοι
* 2000 D-Dag (project του Δόγματος μαζί με τους σκηνοθέτες Τόμας Βίντερμπεργκ, Σόρεν Κραγκ-Γιάκομπσεν και Κρίστιαν Λέβρινγκ)
* 2000 Χορεύοντας στο Σκοτάδι
* 2003 Dogville
* 2005 Manderlay
* 2006 Το μεγάλο αφεντικό
* 2009 Αντίχριστος
* 2011 Melancholia
* 2013 Nymphomaniac
* 2018 The House That Jack Built

## Παραπομπές


Κατηγορία:Δανοί σεναριογράφοι
Κατηγορία:Δανοί σκηνοθέτες κινηματογράφου
Ρίο Νέγκρο

μικρογραφία|270px|Δορυφορική λήψη του Ρίο Νέγκρο στην πόλη Μανάους
270px|μικρογραφία|Συμβολή του Αμαζονίου (καφέ χρώμα νερού) με τον Ρίο Νέγκρο (σκούρο χρώμα νερού)
Ο **Ρίο Νέγκρο** ( και ), προφέρεται στα βραζιλιάνα πορτογαλικά **Ρίο Νέγκρο**, βραζιλιανή πορτογαλική  προφορά ΔΦΑ: [ˈʁi.u nɛɡɾu], και στα ισπανικά **Ρίο Νέγρο**, ισπανική  προφορά : [ˈri.o ˈneɣɾo], είναι ένας από τους μεγαλύτερους παραποτάμους του Αμαζονίου (συμβάλει περίπου στο 14% της απόθεσης υδάτων) και πηγάζει στη νοτιοανατολική Κολομβία και για ένα διάστημα συνιστά τα σύνορά της με τη Βενεζουέλα. Συμβάλει μαζί του στο εσωτερικό του τροπικού δάσους της Βραζιλίας νοτίως της πόλης Μανάους σε μια απόσταση 10 χιλιομέτρων από αυτήν κι ονομάστηκε έτσι από το μαύρο χρώμα των υδάτων του (συνιστά τον μεγαλύτερο ποταμό αυτού του είδους).

Εξαιτίας του γεγονότος πως φέρει από ελάχιστα ως καθόλου ιζήματα θεωρείται ένας από τους καθαρότερους ποταμούς του πλανήτη και η διαύγεια των υδάτων του μπορεί ανάλογα με τις συνθήκες να φτάσει και τα 9 μέτρα. Εκτιμάται πως 800-900 είδη ψαριών ζουν στα νερά του ποταμού εκ των οποίων έχουν περιγραφεί τα 700 και 90 θεωρούνται ενδημικά. 

## Συνδέσεις με άλλα ποτάμια

Μέσω του ποταμού Κασικιάρε, που λειτουργεί ως φυσικό κανάλι, συνδέεται με τον ποταμό Ορινόκο στη νότια Βενεζουέλα.
Η ένωση του *Ρίο Νέγκρο* με τον ποταμό Σολιμόες (, Άνω Αμαζόνιος) στο σημείο αυτό σχηματίζει τον ποταμό Αμαζόνιο.Έχει μήκος 2.2250 χλμ. εκ των οποίων τα 1,370 βρίσκονται στη Βραζιλία. Είναι πλωτός για περίπου 725 χλμ. από το σημείο της συμβολής του και προς το εσωτερικό του. Παρόλο που οι όχθες του είναι αραιοκατοικημένες, θεωρείται πολύ σημαντική κυκλοφοριακή αρτηρία.

## Η συνάντηση των υδάτων

Το μαύρο χρώμα του νερού του ποταμού προέρχεται από την αποσύνθεση οργανικού υλικού που λαμβάνει χώρα στους βάλτους που τον περιβάλουν και στη χαμηλή περιεκτικότητα του σε αλάτι. Εξ αιτίας αυτού του φαινομένου είναι χαρακτηριστική η αντίθεση που παρατηρείται εξαιτίας έντονης διχρωμίας κατά τη συμβολή του και με τον Ποταμό Μπράνκο που είναι ο μεγαλύτερός του παραπόταμος και με τον ίδιο τον Αμαζόνιο καθώς το χρώμα των νερών των ποταμών αυτών είναι σαφώς πιο ανοιχτόχρωμο (κίτρινο-καφέ). Γι' αυτό το λόγο το σημείο συμβολής του *Ρίο Νέγκρο* και του Αμαζονίου είναι γνωστό ως "Η συνάντηση των νερών". Σε αυτό το μέρος, παρόλο που μοιράζονται κοινές όχθες, οι δύο ποταμοί ρέουν ο ένας δίπλα στον άλλο για μια απόσταση μεγαλύτερη των 6 χιλιομέτρων. Ο ποταμός Σολιμόες κινείται γρηγορότερα κι είναι πιο πυκνός και ψυχρός, ενώ ο *Ρίο Νέγκρο* ειναι βραδύτερος, πιο ελαφρύς και θερμότερος. Η σύγκλιση που τελικά επιτυγχάνουν μερικά χιλιόμετρα αργότερα εξαιτίας της απορρόφησης των αργών μαύρων υδάτων από τα ταχύτερα λευκά σχηματίζει τον Κάτω Αμαζόνιο.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Βραζιλίας
Κατηγορία:Ποταμοί της Κολομβίας
Κατηγορία:Ποταμοί της Βενεζουέλας
Αλεξάντερ Πάβλοβιτς

Ο **Αλεξάντερ "Σάσα" Πάβλοβιτς**, γεννημένος στο Μπαρ του Μαυροβουνίου την 15 Νοεμβρίου 1983, είναι Μαυροβούνιος διεθνής καλαθοσφαιριστής. Έχει ύψος 2,01 μέτρα, βάρος 107 κιλά και αγωνίζεται στις θέσεις σμολ φόργουορντ και σούτινγκ γκαρντ. Τελευταία αγωνίστηκε στην ομάδα του Παναθηναϊκού με το νούμερο 3.

## Τίτλοι
;Ομαδικοί
* Κύπελλο Ελλάδας: 2016
* Πρωτάθλημα Σερβίας-Μαυροβουνίου: 2001
* Κύπελλο Σερβίας-Μαυροβουνίου: 2001

## Παραπομπές


Κατηγορία:Καλαθοσφαιριστές Παναθηναϊκού
Κατηγορία:Σμολ φόργουορντ
Κατηγορία:Σούτινγκ γκαρντ
Τζίμι Μοράλες

Ο **Τζέιμς Ερνέστο «Τζίμι» Μοράλες Καμπρέρα** (ισπ. *James Ernesto "Jimmy" Morales Cabrera*, γενν. στις 18 Μαρτίου 1969) είναι πολιτικός από τη Γουατεμάλα,  ο οποίος υπηρέτησε ως Πρόεδρος της Γουατεμάλας από το 2016 ως το 2020. Εξελέγη στο ύπατο αξίωμα της χώρας του μετά τη νίκη του στις γενικές εκλογές του 2015. Πριν την ενασχόλησή του με την πολιτική, ήταν κωμικός ηθοποιός.

Προέρχεται από φτωχή οικογένεια και είναι Ευαγγελικός Χριστιανός. Έχει πτυχία στη διοίκηση επιχειρήσεων και στη θεολογία από το Πανεπιστήμιο του Σαν Κάρλος της Γουατεμάλας.

Έγινε διάσημος ως γνωστός ηθοποιός πρωταγωνιστώντας στη σειρά *Moralejas* («Ήθη») μαζί με τον αδερφό του Σάμι. Η πολιτική του σταδιοδρομία ξεκίνησε το 2011, όταν κατήλθε ως υποψήφιος δήμαρχος της πόλης Μίξκο, όντας υποψήφιος του μικρού δεξιού κόμματος Δράση για την Εθνική Ανάπτυξη. Το 2013 έγινε μέλος και, αργότερα, γενικός γραμματέας του Μετώπου Εθνικής Σύγκλισης.

Το 2015 ανακοινώθηκε η υποψηφιότητά του για την προεδρία της χώρας από το Μέτωπο Εθνικής Σύγκλισης. Ενώ δεν θεωρούνταν ως ένας εκ των επικρατέστερων, τελικά ήρθε στην πρώτη θέση στον πρώτο γύρο των εκλογών, πράγμα που θεωρούνταν έκπληξη. Η πλατφόρμα του περιλάμβανε συντηρητικές θέσεις και την αντιμετώπιση της διαφθοράς. Αυτοπροσδιορίζεται ως εθνικιστής, υποστηρίζει τη θανατική ποινή και τάσσεται κατά των εκτρώσεων. Επίσης, αρνείται ότι υπήρξε γενοκτονία κατά των Ιξίλ Μάγια. Η εκλογική νίκη του Μοράλες ήρθε ύστερα από την παραίτηση του προέδρου Ότο Πέρες Μολίνα και της αντιπροέδρου Ροξάνα Μπαλντέτι λόγω της υπόθεσης Λα Λινέα. Η επιτυχία του θεωρήθηκε ως σημάδι της απογοήτευσης των ψηφοφόρων από το πολιτικό κατεστημένο.

## Παραπομπές


Κατηγορία:Πρόεδροι της Γουατεμάλας
Πτήση 9268 της Metrojet

Η **Πτήση 9268 της Metrojet (Kogalymavia)**(**7K9268**/**KGL9268**) ήταν μια διεθνής ναυλωμένη επιβατική πτήση της ρωσικής αεροπορικής εταιρείας Metrojet, η οποία συνετρίβη στα βόρεια του Όρους Σινά στις 31 Οκτωβρίου 2015, στις 06:13 τοπική ώρα (04:13 UTC). Το αεροσκάφος είχε προηγουμένως αναχωρήσει από το διεθνές αεροδρόμιο του Σαρμ ελ Σέιχ με προορισμό το αεροδρόμιο Πούλκοβο στην Αγία Πετρούπολη.

Στο αεροσκάφος, τύπου Airbus A321-231, επέβαιναν 217 επιβάτες και επτά μέλη του πληρώματος. Η πλειοψηφία των επιβατών ήταν Ρώσοι τουρίστες, ενώ υπήρχαν τέσσερις Ουκρανοί και ένας Λευκορώσος. Από το δυστύχημα, το οποίο είναι το πιο θανατηφόρο για το 2015, δεν επέζησε κανένας επιβαίνων.

Σύντομα μετά την ευθύνη για τη πτώση του αεροσκάφους ανέλαβε μέσω Twitter το Ισλαμικό Κράτος στην Αίγυπτο, ανακοίνωση η οποία αμφισβητήθηκε. Στις 18 Νοεμβρίου, δημοσιεύθηκε στο περιοδικό του Ισλαμικού Κράτους Dabiq μια εικόνα η οποία σύμφωνα με τα λεγόμενα του ΙΚΙΛ ήταν ο εκρηκτικός μηχανισμός με τον οποίο καταρρίφθηκε το αεροσκάφος.

Στις 4 Νοεμβρίου 2015, οι Αμερικανικές και Βρετανικές αρχές υποπτεύθηκαν ότι η πτώση του αεροσκάφος οφειλόταν σε βόμβα. Οι ρωσικές υπηρεσίες Πληροφοριών FSB ανακοίνωσαν στις 17 Νοεμβρίου ότι η συντριβή οφειλόταν σε τρομοκρατική ενέργεια, με τα πρώτα στοιχεία να κάνουν λόγο για 1 κιλό TNT το οποίο είχε τοποθετηθεί στο χώρο αποσκευών. Στις 22 Νοεμβρίου ανακοινώθηκε ότι ανακαλύφθηκαν ίχνη εκρηκτικών, και ότι η βόμβα αποτελούταν από 1,5 κιλό ΤΝΤ το οποίο είχε τοποθετηθεί στην καμπίνα των επιβατών.

## Παραπομπές


Κατηγορία:Αεροπορικά ατυχήματα
κατηγορία:Τρομοκρατικά γεγονότα
Κατηγορία:2015
Λιν Οκαμότο

Ο **Λιν Οκαμότο** (, Χέπμπορν: Okamoto Rin) είναι Ιάπωνας εικονογράφος μάνγκα και πρώην υπάλληλος της Bandai. Η πιο δημοφιλής του δουλειά είναι το Elfen Lied, το οποίο έγινε τηλεοπτική σειρά άνιμε από το στούντιο Arms και ολοκληρώθηκε σε 13 επεισόδια. Ζει στο Τόκιο της Ιαπωνίας.

## Εργασίες
**[[Elfen Lied]] (エルフェンリート, Erufen Rīto)* (2002–2005, στο περιοδικό Weekly Young Jump, εκδόσεις Shueisha)
**Tanpenshū Flip Flap* (2008 Shueisha)
***Elfen Lied* (2000, ιστορία μικρού μήκους)
***Digitopolis (デジトポリス, Dejitoporisu)*
***MOL*
***Memoria (メモリア)*
***Carriera*
***Registrar (レジストラ, Rejisutora)*
***Allumage*
***Lime Yellow*
***Flip Flap*
**Nononono (ノノノノ)* (2008–2011, στο περιοδικό Weekly Young Jump, εκδόσεις Shueisha)
**Brynhildr in the Darkness (極黒のブリュンヒルデ, Gokukoku no Buryunhirude)* (2012–τώρα)
**Kimi wa Midara na Boku no Joō (君は淫らな僕の女王)* (2012, σχεδιασμός της Mengo Yokoyari)

## Παραπομπές


Κατηγορία:Ιάπωνες δημιουργοί μάνγκα
Εκατερίνα Ζελένκο

Η **Εκατερίνα Ιβάνοβνα Ζελένκο** (ρώσικα: **Екатери́на Ива́новна Зеле́нко**, 14 Σεπτεμβρίου 1916 - 12 Σεπτεμβρίου 1941) ήταν Σοβιετική (εθνικά Ουκρανή) πολεμική αεροπόρος. Είναι η μόνη γυναίκα που είναι γνωστό να έχει πραγματοποιήσει εναέριο εμβολισμό.

Η Ζελένκο παρακολούθησε σχολείο στο Κουρσκ. Με την μετακόμιση της μητέρας της στο Βορόνεζ, η Εκατερίνα εισήχθη στο Δευτεροβάθμιο Αεροπορικό Σχολείο Βορόνεζ. Τοn Οκτώβριο 1933 πέρασε από την Αεροπορική Λέσχη Βορόνεζ και στάλθηκε στην 3η Στρατιωτική Αεροπορική Ακαδημία Αρινμπούρκ. Αργότερα βρέθηκε στο Χάρκοβο, τοποθετημένη στην 19η Μεραρχία Ελαφρών Βομβαρδιστικών. Κατά τον Ρωσοφινλανδικό πόλεμο του 1939 ήταν η μόνη γυναίκα πιλότος.

Κατά τη Γερμανική εισβολή στην Σοβιετική Ένωση η Ζελένκο έπαιρνε μέρος στην επανεκπαίδευση του βασικού προσωπικού επτά αεροπορικών συνταγμάτων στη χρήση του Sukhoi Su-2. Μετά την Γερμανική εισβολή, η Ζελένκο πραγματοποίησε σαράντα πτήσεις (και τη νύχτα) και συμμετείχε σε δώδεκα αερομαχίες με εχθρικά μαχητικά. Στις 12 Σεπτεμβρίου 1941, το Su-2 της Ζελένκο δέχθηκε την επίθεση από επτά Bf 109. Αφού η Ζελένκο έμεινε από πυρομαχικά, εκτέλεσε ένα εναέριο εμβολισμό που διαίρεσε στα δύο ένα Bf-109 καθώς η προπέλα χτύπησε την ουρά του Γερμανικού μαχητικού. Ωστόσο το Su-2 της εκράγηκε, και η Ζελένκο πετάχτηκε από το κόκπιτ. Την αερομαχία παρατήρησαν ντόπιοι κάτοικοι που αναγνώρισαν το πτώμα της. Στις 5 Μαΐου 1990 στη Ζελένκο απονεμήθηκε μεταθανάτιο ο τίτλος της Ηρωίδας της Σοβιετικής Ένωσης. Ένας μικρός πλανήτης, ο 1900 Κατιούσα είχε ονομαστεί προς τιμή της. Ο σύζυγος της Ζελένκο, Πάβελ Ιγνατένσκο, επίσης σκοτώθηκε σε αερομαχία το 1943.

## Παραπομπές


Κατηγορία:Ήρωες της Σοβιετικής Ένωσης
Ζιγκ

Ο **Ζιγκ** (γερμανικά: *Sieg*) είναι ένας ποταμός που διασχίζει το κρατίδιο της Βόρειας Ρηνανίας-Βεστφαλίας στη Γερμανία. Είναι δεξιός παραπόταμος του Ρήνου. Έχει μήκος 153 χιλιόμετρα και η λεκάνη απορροής του είναι 2.832 τετραγωνικά χιλιόμετρα. Η μέση παροχή νερού του κοντά στις εκβολές του ανέρχεται σε 52 κυβικά μέτρα ανά δευτερόλεπτο.

Οι πηγές του βρίσκονται στα βουνά Ροθάρτζεμπιρτζε σε υψόμετρο 603 μέτρων. Από εκεί ο ποταμός ρέει προς τα νοτιοδυτικά και συγκεκριμένα προς την πόλη Ζίγκεν και τους λόφους Ζίγκερλαντ, οι οποίοι πήραν το όνομά τους από τον ποταμό. Ακόμη πιο δυτικά η κοιλάδα Ζιγκ σχηματίζει το σύνορο ανάμεσα στις κοινότητες Μπεργκίσες Λαντ (βόρεια) και Βέστερβαλντ (νότια). Ο ποταμός τελικά διαρρέει μια προστατευόμενη περιοχή ανατολικά της πόλης της Βόννης.

Αφού περάσει τις πόλεις Χέννεφ και Ζίγκμπουργκ εκβάλλει στον Ρήνο κοντά στο Μόρντορφ μόνο μερικά χιλιόμετρα βόρεια του κέντρου της Βόννης.

## Παραπομπές


Κατηγορία:Ποταμοί της Γερμανίας
Κατηγορία:Παραπόταμοι του Ρήνου
Κατηγορία:Ποταμοί της Βόρειας Ρηνανίας-Βεστφαλίας
Άγγερ

Ο **Άγγερ** (γερμανικά: *Agger*) είναι ποταμός της Γερμανίας, παραπόταμος του Ζιγκ στο κρατίδιο της Βόρειας Ρηνανίας-Βεστφαλίας. Έχει μήκος 64 χιλιόμετρα. Πηγάζει από τους λόφους Σάουερλαντ, κοντά στο Μάινερζαγκεν. Διαρρέει τις πόλεις Ένγκελσκιρχεν, Όβεραθ και Λόχμαρ. Κοντά στο Ζίγκμπουργκ εκβάλλει στον Ζιγκ.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Βόρειας Ρηνανίας-Βεστφαλίας
Νίστερ

[thumb|Ο ''Σβάρτζε Νίστερ'' στο ''Μπάχερ Λέι'' κοντά στο [Μπαντ Μάριενμπεργκ]]
[thumb|Η κοιλάδα του Nίστερ κοντά στη [Χεν το Μάρτιο]]
Ο **Νίστερ** (γερμανικά: *Nister*) είναι ένας ποταμός στο Ράινλαντ-Παλατινάτε της Γερμανίας και είναι δεξιός παραπόταμος του Ζιγκ. Έχει μήκος 64 χιλιόμετρα. Οι πηγές του βρίσκονται στους λόφους Βέστερβαλντ, κοντά στο Βίλλιγκεν. Ρέει νότια από το Μπαντ Μάριενμπεργκ και βόρεια της πόλης Χάσενμπουργκ. Κοντά στο Βίζεν εκβάλλει στον Ζιγκ.

## Παραπομπές


Κατηγορία:Ποταμοί της Γερμανίας
Χουάν Ντίξον

Ο **Χουάν Ντίξον** (Βαλτιμόρη**,** 9 Οκτωβρίου 1978), είναι Αμερικανός πρώην καλαθοσφαιριστής και νυν προπονητής. Με ύψος 1,91 μ. αγωνιζόταν στην θέση του πόιντ γκαρντ.

## Σταδιοδρομία
Ο Ντίξον γεννήθηκε στην Βαλτιμόρη το 1978 και όταν βρισκόταν σε ηλικία δεκαεπτά ετών, οι γονείς του, Φιλ και Χουανίτα, οι οποίοι ήταν τοξικομανείς, πέθαναν από AIDS. Ο ίδιος ζούσε από τα νηπιακά του χρόνια με τον παππού και την γιαγιά του.

Σπούδασε στο πανεπιστήμιο του Μέριλαντ και αγωνίστηκε με την ομάδα των Τέραπινς σε 141 παιχνίδια, με μέσους όρους 16,1 πόντων, 4,2 ριμπάουντ και 2,6 ασίστ. Στην τελευταία του χρονιά, το 2002, οδήγησε την ομάδα του Μέριλαντ στον τίτλο του NCAA, για πρώτη φορά στην ιστορία τους.

Το 2002, επιλέχθηκε στο # 17 του ντραφτ του ΝΒΑ από τους Ουάσινγκτον Ουίζαρντς, στους οποίους αγωνίστηκε για τρεις σεζόν, πριν συνεχίσει για δύο χρόνια στην ομάδα των Πόρτλαντ Τρέιλ Μπλέιζερς, την πρώτη εκ των οποίων συμμετείχε στην αρχική πεντάδα στους 42 από τους 76 αγώνες που έπαιξε και είχε μέσο όρο 12,3 πόντων.

Ολοκλήρωσε την σεζόν 2006-07 στην ομάδα των Τορόντο Ράπτορς και τον Φεβρουάριο του 2008 ανταλλάχθηκε με τον Πρίμος Μπρέζετς των Ντιτρόιτ Πίστονς. Επέστρεψε στην Ουάσινγκτον τον Σεπτέμβριο του ίδιου έτους και έναν χρόνο αργότερα υπέγραψε στους Ατλάντα Χοκς, από τους οποίους αφέθηκε ελεύθερος έναν μήνα αργότερα.

Την 1 Νοεμβρίου 2009, υπέγραψε συμβόλαιο με τον Άρη Θεσσαλονίκης και αγωνίστηκε σε επτά αγώνες του ελληνικού πρωταθλήματος, με ρεκόρ πόντων στην εκτός έδρας ήττα του Άρη από την ΑΕΚ με 77-76, όπου σκόραρε 31. Στις 30 Δεκεμβρίου 2009 έφυγες από την ομάδα. Συνέχισε στην ισπανική Μάλαγα και τον Φεβρουάριο του 2010 αποκλείστηκε από την FIBA γιατί βρέθηκε θετικός σε τεστ αναβολικών ουσιών. Τον Μάρτιο του 2011, υπέγραψε στην τουρκική Μπάνβιτ για τρεις μήνες, πριν αποχωρήσει από την ενεργό δράση σε ηλικία 33 ετών.

## Προπονητική καριέρα
Από το Νοέμβριο του 2013, μέχρι τον Ιούλιο του 2016 εργάστηκε ως βοηθός προπονητή στην πανεπιστημιακή ομάδα του Μέριλαντ. Στις 14 Οκτωβρίου 2016, προσελήφθη από το Πανεπιστήμιο του Κολούμπια για να προπονήσει το γυναικείο τμήμα μπάσκετ του Πανεπιστημίου. Εκεί έμεινε ένα χρόνο και το 2017, προσελήφθη από το Πανεπιστήμιο Κόπιν στην Βαλτιμόρη, όπου είναι μέχρι και σήμερα.

## Παραπομπές


## Πηγές
* Juan Dixon NBA Stats | Basketball-Reference.com
* Juan Dixon Stats, Bio - ESPN
* Το SPORT 24 παρουσιάζει τον Χουάν Ντίξον

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές του NBA
Κατηγορία:Καλαθοσφαιριστές αμερικανικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές τουρκικών συλλόγων
Διονύσιος Ηλιακόπουλος

Ο **Διονύσιος Ηλιακόπουλος**(1855-1899) ήταν Έλληνας ποιητής.
## Βίος
Ο **Διονύσιος Ηλιακόπουλος** γεννήθηκε στα 1855 στη Ζάκυνθο.
## Λογοτεχνικό έργο
Ξεκινά το λογοτεχνικό του έργο με δυο ολιγοσέλιδες ποιητικές συλλογές και μια μεγαλύτερη υπό τον τίτλο *Μαραμένα Φύλλα*. Γραμμένη εξ ολοκλήρου στη δημοτική ενώ η θεματολογία του είναι μάλλον μελαγχολική.
## Παραπομπές

## Πηγές

* Κωνσταντίνος Δημαράς, «Διονύσιος Ηλιακόπουλος», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.240-242

Κατηγορία:Έλληνες ποιητές
Κατηγορία:Νεοέλληνες ποιητές
NGC 192

Ο **[[Νέος Γενικός Κατάλογος|NGC]] 192** είναι ραβδωτός σπειροειδής γαλαξίας ο οποίος βρίσκεται στον αστερισμό Κήτος και απέχει περίπου 180 εκατομμύρια έτη φωτός από την Γη. Τον ανακάλυψε ο αστρονόμος Ουίλιαμ Χέρσελ (William Herschel) στις 28 Δεκεμβρίου 1790.

## Παραπομπές


## Αναφορές

## Εξωτερικοί σύνδεσμοι
* 

0192
02352
00401
Κατηγορία:Κήτος (αστερισμός)
Κατηγορία:Ραβδωτοί σπειροειδείς γαλαξίες
+00-02-104